《答殷尚质次韵》
明代·史谨

闻说先生事广成，相逢犹未解尘缨。平芜蔓草天涯路，流水行云物外情。

鸠杖待看他日赐，鸡坛不负旧时盟。顾余亦是瀛洲客，命落人间一羽轻。

作者简介：明苏州府昆山人，字公谨，号吴门野樵。洪武中谪居云南，以荐为应天府推官，迁湘阴县丞。罢官后，侨居南京。性高洁，喜吟咏，工绘画。筑独醉亭，卖药自给。有《独醉亭诗集》。